ചാങ്ചൻ

വടക്കുകിഴക്കൻ ചൈനയിലെ ജിലിൻ പ്രവിഷ്യയുടെ തലസ്ഥാനവും ഏറ്റവും വലിയ നഗരവുമാണ് ചാങ്ചൻ (长春, Changchun). 2010-ൽ പട്ടണത്തിന്റെ ജനസംഖ്യ 38,15,270ഉം അതിനു പുറമെ ചുറ്റുപ്രദേശങ്ങളുടേത് ഏതാണ്ട് ഇരുപത്തിയെട്ട് ലക്ഷവും ആയിരുന്നു. ചാങ്ചൻ എന്ന പേരിന്റെ അർത്ഥം 'നീണ്ട വസന്തം' എന്നാണ്. കാർ നിർമ്മാണം കേന്ദ്രീകരിച്ചുള്ള ഒരു വ്യാവസായിക കേന്ദ്രം കൂടിയാണ് ഈ നഗരം.

ചരിത്രം
ക്രിസ്തുവർഷം 1800-ൽ ജിയാകിങ് ചക്രവർത്തിയുടെ കൽപ്പന പ്രകാരം ഒരു കച്ചവട കേന്ദ്രമായി ചാങ്ചൻ സ്ഥാപിക്കപ്പെട്ടു.新京特別市公署『新京市政概要』12–13頁、新京商工公会刊『新京の概況 建国十周年記念發刊』1–7頁、『満洲年鑑』昭和20年（康徳12年）版 389–390頁、他を参照。 റഷ്യയിൽ നിന്നും ചൈനയിലേയ്ക്കുള്ള തീവണ്ടിപ്പാതയുടെ വഴിയിലായിരുന്നു ഈ സ്ഥലം. റഷ്യ - ജപ്പാൻ യുദ്ധത്തിൽ ജപ്പാൻ ചാങ്ചനു വടക്കുള്ള പ്രദേശങ്ങൾ സ്വന്തമാക്കി.Akira Koshizawa, Manchukuo Capital Planning (Jiangsu: Social Sciences Academic Press,2011), 26–97. ഈ പട്ടണത്തിന്റെ പ്രാധാന്യം മനസ്സിലാക്കിയ ജപ്പാൻകാർ ചാങ്ചനെ ഒരു പ്രധാന നഗരമായി വളർത്തി. Yishi Liu, "A Pictorial History of Changchun, 1898–1962," Cross Current 5, (2012): 	191–217.Akira Koshizawa, Manchukuo Capital Planning (Jiangsu: Social Sciences Academic Press,2011), 26–97  രണ്ടാം ലോകമഹായുദ്ധകാലത്ത് ജപ്പാന്റെ കീഴിൽ മഞ്ചുക്വോ എന്ന 'കളിപ്പാവ' രാജ്യത്തിന്റെ തലസ്ഥാനവുമാക്കി. 大同元年4月1日国務院佈告第1号「満洲国国都ヲ長春ニ奠ム」（大同元年3月10日） ഈ കാലഘട്ടത്തിൽ യുദ്ധത്തിനുപുറമേ നിർബന്ധിത പട്ടാളസേവനം പോലുള്ള നിരവധി ക്രൂരതകൾ ജാപ്പനീസ് സേന പ്രദേശവാസികളുടെ മേൽ അടിച്ചേൽപ്പിക്കുകയുമുണ്ടായി.  1945-ൽ നഗരം സോവിയറ്റ് സേന പിടിച്ചെടുത്തു. 1946-ൽ കുമിന്താങ് പട്ടാളം നഗരം സ്വന്തമാക്കി. 1948-ൽ നീണ്ട യുദ്ധത്തിനുശേഷം കമ്മ്യൂണിസ്റ്റുകാർ ചാങ്ചൻ കീഴടക്കി. ഒന്നരലക്ഷത്തിനും മൂന്നുലക്ഷത്തിനുമിടയിൽ ആളുകളാണ് (നഗരവാസികളിൽ എൺപതു ശതമാനം വരെ) ഈ യുദ്ധത്തിൽ മരിച്ചത്. Jung Chang & Jon Halliday, 2006. Mao: The Unknown Story. London: Vintage Books. p383. ഈ യുദ്ധത്തെക്കുറിച്ച് സംസാരിക്കുന്നത് ഇന്നും ചൈനയിൽ നിരോധിതമാണ്.

ഭൂമിശാസ്ത്രം
വടക്കുകിഴക്കൻ സമതലങ്ങളുടെ നടുവിലാണ് 20,571 ചതുരശ്ര കിലോമീറ്റർ വിസ്തീരണമുള്ള ചാങ്ചൻ പട്ടണം. സമുദ്രനിരപ്പിൽനിന്നും 250 മുതൽ 350 മീറ്റർ വരെയാണ് നഗരത്തിന്റെ ഉയരം. യിറ്റോങ് എന്ന ചെറുനദി നഗരത്തിനുകുറുകേ ഒഴുകുന്നു. നീണ്ട്, തണുത്ത, വരണ്ട, ശക്തമായ കാറ്റോടുകൂടിയ ശീതകാലവും നീളംകുറഞ്ഞ, വരണ്ട, കാറ്റോടുകൂടിയ വസന്തവും ശിശിരവും, കനത്ത മഴയോടുകൂടിയ വേനൽക്കാലവുമാണ് ഇവിടുത്തെ കാലാവസ്ഥ.

സാമ്പത്തികം
ആളോഹരി ജീ. ഡീ. പി. 2012-ൽ ¥58,691 ആയിരുന്നു. കാറുകൾ, കാർഷികയന്ത്രങ്ങൾ, മരുന്നുകൾ, കെട്ടിട നിർമ്മാണവസ്തുക്കൾ, ഊർജ്ജം എന്നിവയാണ് പ്രധാന കയറ്റുമതികൾ. 

ഗതാഗതം
മൂന്നു തീവണ്ടി നിലയങ്ങളും, അതിവേഗ റെയിൽ ഗതാഗത സൗകര്യവും, ബസ്സ്, ട്രാം, മെട്രോ തീവണ്ടികളും ചാങ്ചനിലുണ്ട്. കാറുകൾ സാധാരണമാണ്. സൈക്കിളുകൾ മറ്റ് ചൈനീസ് നഗരങ്ങളുമയി താരതമ്യം ചെയ്യുമ്പൊൾ കുറവാണ്. രണ്ട് വിമാനത്താവളങ്ങളുമുണ്ട്.

വിദ്യാഭ്യാസം
ജിലിൻ യൂണിവേർസിറ്റി, നോർത്തീസ്റ്റ് നോർമ്മൽ യൂണിവേർസിറ്റി, ചാങ്ചൻ നോർമ്മൽ യൂണിവേർസിറ്റി, ചാങ്ചൻ യൂണിവേർസിറ്റി, ചാങ്ചൻ യൂണിവേർസിറ്റി ഓഫ് സയൻസ് ആൻഡ് ടെക്നോളജി തുടങ്ങി നിരവധി വിദ്യാഭ്യാസ സ്ഥാപനങ്ങൾ ഈ നഗരത്തിലുണ്ട്. ജിലിൻ യൂണിവേർസിറ്റിയിൽ 60000-ത്തോളം വിദ്യാർത്ഥികൾ പഠിക്കുന്നു.

അവലംബങ്ങൾ

വർഗ്ഗം:ചൈനയിലെ നഗരങ്ങൾ